U-I-275/95
Natisni
Opravilna št.:
U-I-275/95
Datum odločitve:
20. 6. 1996
Objavljeno:
OdlUS V, 100
ECLI:
ECLI:SI:USRS:1996:U.I.275.95
Akt:
Odlok o prostorsko ureditvenih pogojih za območje Občine Brežice (Ur. list SRS, št. 38/87 in 13/88)
Začasni statutarni sklep o ustanovitvi in nalogah Odbora za urbanizem in okolje, Odbora za kmetijstvo in Odbora za proračun in finance (Ur. list RS, št. 20/95)
Statut Občine Brežice (Ur. list RS, ŠT. 38/95)
Izrek:
Pobuda za oceno ustavnosti in zakonitosti Odloka o prostorsko ureditvenih pogojih za območje Občine Brežice, Začasnega statutarnega sklepa o ustanovitvi in nalogah Odbora za urbanizem in okolje, Odbora za kmetijstvo in Odbora za proračun in finance ter Statuta Občine Brežice se ustavi.
Evidenčni stavek:
Ustavno sodišče s sklepom ustavi postopek preizkusa pobude ob smiselni uporabi tretjega odstavka 28. člena ZUstS, če pobudnik v določenem roku ne dopolni pobude.
Geslo:
Ustavitev postopka zaradi nedopolnitve nepopolne vloge v določnem roku.
Pravna podlaga:
Zakon o pravdnem postopku (ZPP), 145. čl.
Zakon o Ustavnem sodišču (ZUstS), 6., 24., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Bojka Pirc, Krško in drugi
Datum vloge:
15. 11. 1995
Vrsta odločitve:
sklep
Vrsta rešitve:
ustavitev
Dokument:
US17903
Dokument v PDF obliki:
U-I-275-95.pdf
113 KB
Prenesite datoteko
U-I-275/95
20.6.1996
S K L E P
Ustavno sodišče je v postopku za preizkus pobude Bojke Pirc iz Krškega in drugih na seji dne 20. junija 1996
s k l e n i l o :
Pobuda za oceno ustavnosti in zakonitosti Odloka o prostorsko ureditvenih pogojih za območje Občine Brežice (Uradni list SRS, št. 38/87 in 13/88), Začasnega statutarnega sklepa o ustanovitvi in nalogah Odbora za urbanizem in okolje, Odbora za kmetijstvo in Odbora za proračun in finance (Uradni list RS, št. 20/95) ter Statuta Občine Brežice (Uradni list RS, št. 38/95) se ustavi.
O b r a z l o ž i t e v
1. Pobudniki so v svoji pobudi izpodbijali ustavnost in zakonitost v izreku navedenih predpisov. Pobuda je imela več bistvenih pomanjkljivosti, saj razen prve pobudnice drugi pobudniki sploh niso bili identificirani z imeni in podpisi, poleg tega pa noben pobudnik ni izkazal pravnega interesa za vložitev pobude po 24. členu Zakona o Ustavnem sodišču (Uradni list RS, št. 15/94 - v nadaljevanju: ZUstS). Zato je Ustavno sodišče prvo pobudnico pozvalo k dopolnitvi vloge in ji določilo rok za odgovor. Ker pobudnici na njenem naslovu poziva za dopolnitev ni bilo mogoče vročiti, je Ustavno sodišče ob uporabi 6. člena ZUstS in ob smiselni uporabi 145. člena Zakona o pravdnem postopku (Uradni list SFRJ, št. 4/77, 36/80, 69/82, 58/84, 57/89, 20/90 in 27/90) odredilo vročitev navedenega poziva s pritrditvijo na sodno desko z 8-dnevnim vročitvenim rokom. Ker pritožnica tudi v 20 dneh od tako opravljene vročitve na poziv ni odgovorila, je Ustavno sodišče postopek ustavilo.
2. Ustavno sodišče je ta sklep sprejelo ob smiselni uporabi tretjega odstavka 28. člena ZUstS v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik:
dr. Tone Jerovšek